ለ6 ጀነራል መኮንኖች ከፍተኛ ወታደራዊ ማዕረግ ተሰጠ
በዚህም ሶስት ሜጀር ጀነራሎች ወደ ሌተናንት ጀነራልነት ማዕረግ የተሸጋገሩ ሲሆን ሶስት  ብርጋዴር ጀነራሎች ደግሞ ወደ ሜጀር ጀነራልነት ተሸጋግረዋል፡፡የጀነራል መኮንኖች ማዕረጉ የተሰጠው በወታደራዊ ግዳጅ አፈፃፀም፣ በስነ-ስርዓት አክባሪነ፣ በአሰራር ችሎታና ብቃት ብልጫ  መሆኑን በሹመት ስነ ስርዓቱ ላይ ተገልጿል፡፡የኢፌዴሪ  ፕሬዝዳንት ሙላቱ ተሾመ እና የጦር ሀይሎች ጠቅላይ አዛዥ ጠቅላይ ሚኒስትር ኃይለማሪያም ደሳለኝ ለቀረቡላቸው ስድስት   ጀነራል መኮንኖች ከፍተኛ ወታደራዊ ማዕረግ ሰጥተዋል፡፡በዚህም መሰረት ሜጄር ጀነራል አብርሃም ወልደ ማሪያም ገንዘቡ ፣ ሜጀር ጀነራል አደም መሐመድ ሞሀመድ እና ሜጀር ጀነራል ብርሀኑ ጁላ ገለልቻ የሌተናንት ጄነራል ማዕረግ ተሰጥቷቸዋል፡፡እንዲሁም ብርጋዴር ጄነራል ዘወዱ እሸቴ ወልዴ ፣ብርጋዴል ጄነራል ተክለብርሃን ወልደ አረጋይ ገብረስላሴ እና ብርጋዴል ጄነራል ክንፈ ዳኘው ገብረስላሴ ወደ ሜጀር ጀነራልነት ማዕረግ ተሸጋግረዋል፡፡ከፍተኛ ወታደራዊ ማዕረጉን የሰጡት የኢፌዲሪ ፕሬዝዳንት ሙላቱ ተሾመ የኢፌዴሪ  የመከላከያ ሰራዊት የህግ መንግስቱ ልዕልናና የሀገሪቷን ሉዓላዊነት በመጠበቅ ረገድ ከሚጫወተው ወሳኝ ድርሻ ባለፈ በልማትና በዴሞክራሲ ስርዓት ግንባታ እየተመዘገቡ ያሉ ውጤቶች ዘላቂነት እንዲኖራቸው ሰራዊቱ በሀገሪቱ አስተማማኝ ሰላም እንዲፈጠር አስችሏል ብለዋል፡፡የጦር ሀይሎች ጠቅላይ አዛዥ ጠቅላይ ሚኒስትር ኃይለማሪያም ደሳለኝ በየጊዜው አቅሙን በከፍተኛ ደረጃ እየገነባ ያለው የመከላከያ ሰራዊት ሀገሪቱን ከጥቃት የመከላከል ብቃት ላይ ደርሷል ብለዋል፡፡